Onderwyser in hof ná seksvideo | Maroela Media
Onderwyser in hof ná seksvideo
'n KwaZulu-Natalse onderwyser, wat geskors is nadat hy na bewering met 'n minderjarige skolier seks gehad het, het Maandag in die Nqutu-landdroshof verskyn.
Die onderwyser, wie se naam nie bekend gemaak mag word voordat hy gepleit het nie, staan tereg op twee aanklagte van verkragting, twee aanklagte van seksuele aanvoorwerk en 'n aanklag van seksuele aanranding. Die aanklagte hou verband met net een skolier.
Natasha Ramkisson-Kara, woordvoerder van die Nasionale Vervolgingsgesag (NVG), het gesê die saak is tot 7 September uitgestel vir 'n borgtogaansoek. Die onderwyser se beweerde oortredings het aan die lig gekom nadat 'n video op sosiale media versprei is, wat na bewering wys hoe hy met 'n minderjarige skolier seks het.
Kwazi Mthethwa, die woordvoerder van die KwaZulu-Natalse onderwysdepartement, het vroeër gesê nog vyf skoliere, 14 en 15 jaar oud, het sedertdien na vore gekom met bewerings dat die onderwyser hulle seksueel aangerand het.
Mthethwa het gesê 'n taakspan is aangestel om die bewerings te ondersoek. Dit is nog nie duidelik of aanklagte in verband met die ander vyf skoliere ook aanhangig gemaak gaan word nie.
Die wettige ouderdom vir instemming tot seks in Suid-Afrika is 16, maar die Skolewet verbied seksuele verhoudings tussen onderwysers en skoliere, ongeag hul ouderdom.
[Video] Mbalula nooi Sunette om te kom gesels
Dis nou iemand in wie se sorg jy jou kind los….! Wat dink die onderwyser?? Maak van hom n voorbeeld en maak sy identiteit bekend sodat almal kan sien hie n menslike VARK lyk!